
V Ý Z V A 
na predloženie ponuky pre podlimitnú zákazku 
podľa § 110 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) 
na poskytnutie služieb s názvom:
Posúdenie bezpečnosti FINU2 
(ďalej len „výzva“)
Identifikácia verejného obstarávateľa:
Názov:				Národná banka Slovenska
Sídlo:				Imricha Karvaša č. 1, 813 25 Bratislava
IČO:				30844789
Kontaktná osoba:			Mgr. Maroš Hačko
				e-mail: maros.hacko@nbs.sk
 
Profil verejného obstarávateľa:
https://www.uvo.gov.sk/vyhladavanie/vyhladavanie-profilov/detail/8643 
Predmet zákazky:
2.1 Druh zákazky: Zákazka na poskytnutie služieb.
2.2 Slovník spoločného obstarávania (CPV): 72222300-0 – Služby informačných technológií
2.3 [bookmark: _Hlk101962178]Predpokladaná hodnota zákazky: 21 000 € bez DPH.
2.4 Opis predmetu zákazky:
Predmet zákazky je bližšie špecifikovaný v prílohe 1 „Opis predmetu zákazky“ výzvy (ďalej len „príloha 1“) a v zmluve č. C-NBS1-000-125-157 (ďalej len „zmluva“), ktorá tvorí prílohu 2 výzvy. 
Obchodné podmienky: 
1.1 S úspešným uchádzačom bude uzavretá zmluva, ktorá tvorí prílohu 2 výzvy.
1.2 Uchádzač musí akceptovať zmluvu bez akýchkoľvek zmien s výnimkou ustanovení, ktoré sú v zmluve vyznačené na doplnenie.
1.3 Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 ZVO, podmienky účasti podľa § 34 ZVO určené v tejto výzve alebo ak u neho existuje dôvod na vylúčenie podľa § 40 ods. 6 písm. f). Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d). Ustanovenie § 11 ZVO tým nie je dotknuté.
1.4 V prípade, ak úspešný uchádzač s uzavretím zmluvy uplatní vlastné obchodné podmienky, platí že tieto všeobecné obchodné podmienky sa na právne vzťahy upravené v zmluve použijú len v rozsahu, v akom nie sú v rozpore so zmluvou, ktorá tvorí prílohu 2 výzvy.
Miesto a lehota plnenia predmetu zákazky:
1.5 Miestom plnenia predmetu zákazky je: 

	Miesto plnenia: 
	Imricha Karvaša 1, 813 25 Bratislava



1.6 Lehota plnenia predmetu zákazky:
i. Fáza A – v lehote do 3 týždňov odo dňa začiatku fázy A podľa bodu 2.2. zmluvy,
ii. Fáza B – v lehote do 1 týždňa odo dňa začiatku fázy B podľa bodu 2.2. zmluvy.
iii. Doplnkové služby v zmysle zmluvy – v lehote do 1,5 roka odo dňa nadobudnutia účinnosti zmluvy. 
Možnosť rozdelenia ponuky:
Predmet zákazky nie je rozdelený na časti. Uchádzač predloží ponuku na celý predmet zákazky. Uchádzač môže na predmet zákazky predložiť iba jednu ponuku. 
Variantné riešenie:
Verejný obstarávateľ neumožňuje predložiť variantné riešenia. Ak uchádzač v rámci ponuky predloží aj variantné riešenie, na takéto variantné riešenie sa neprihliada.
Komunikácia medzi verejným obstarávateľom a záujemcami resp. uchádzačmi:
1.7 V súlade s § 20 ZVO sa komunikácia a výmena informácií medzi verejným obstarávateľom a záujemcami/uchádzačmi uskutočňuje písomne prostredníctvom elektronickej platformy v zmysle § 13 ZVO konkrétne prostredníctvom informačného systému pre Elektronické verejné obstarávanie vedenom a sprístupnenom Úradom vlády Slovenskej republiky dostupnom na linku pod čiarou[footnoteRef:1]. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi počas celého procesu verejného obstarávania. [1:  https://www.isepvo.sk (ďalej len „IS EVO“)] 

1.8 Nevyhnutným predpokladom používania jednotlivých funkcionalít IS EVO 
pre záujemcov/uchádzačov (najmä na predloženie ponuky) je vytvorenie a aktivácia používateľského účtu a následne vytvorenie a validácia záujemcu/uchádzača. 
1.9 Podrobnejšie informácie o IS EVO vrátane vytvorenia a aktivácie účtu, vytvorenia a validácie záujemcu/uchádzača sú uvedené v príručkách a video návodoch zverejnených na odkazoch uvedených v poznámke pod čiarou[footnoteRef:2].  [2:  https://www.isepvo.sk/dokumentacia/ a https://www.isepvo.sk/videonavody/ ] 

1.10 Pri komunikácii prostredníctvom IS EVO sa za moment doručenia elektronickej informácie považuje moment jej odoslania v IS EVO, t.j. moment uloženia elektronickej informácie/zásielky v elektronickej schránke jej adresáta v IS EVO, kedy sa adresát objektívne mohol oboznámiť s obsahom doručovanej informácie. 
1.11 Verejný obstarávateľ odporúča záujemcom/uchádzačom, aby si dôsledne kontrolovali svoje používateľské konto zriadené v IS EVO počas celého procesu verejného obstarávania. 
Predkladanie ponúk 
1.12 Lehota na predkladanie ponúk je stanovená do 18.9.2026 o 13.00 hod. SEČ.
1.13 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom. Lehota viazanosti ponúk je stanovená do 31.12.2026.
1.14 Ponuky sa predkladajú elektronicky prostredníctvom IS EVO v súlade s bodom 13 výzvy. Predloženie ponuky je umožnené len registrovanému hospodárskemu subjektu v IS EVO.
1.15 Pri predkladaní ponuky uchádzač postupuje podľa pokynov upravených v príručkách pre záujemcu/uchádzača, ktoré sú zverejnené na webových odkazoch pod čiarou[footnoteRef:3]. [3:  https://www.isepvo.sk/dokumentacia/ a https://www.isepvo.sk/videonavody/ ] 

1.16 Verejný obstarávateľ nepožaduje predložiť ponuku s kódovaním a šifrovaním 
a podpísanú kvalifikovaným elektronickým podpisom v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene 
a doplnení niektorých zákonov (zákon o e-Governmente) (ďalej len „zákon 
o e-Governmente“). V prípade, ak záujemca ponuku zašifruje (zabezpečí heslom) je nutné odšifrovanie ponuky (odoslanie hesla) vykonať pred lehotou na predkladanie ponúk! Ak ponuka nebude odšifrovaná, verejný obstarávateľ (komisia) nebude môcť ponuku otvoriť a ani vyhodnotiť.
1.17 Doklady a dokumenty vyhotovené ako elektronický originál podpísaný kvalifikovaným elektronickým podpisom zákona o e-Governmente sa predkladajú 
v pôvodnej elektronickej podobe.
1.18 Doklady a dokumenty vyhotovené ako listinný originál/ úradne osvedčená kópia sa predkladajú naskenované, pokiaľ nie je vo výzve určené inak. Odporúčaný formát naskenovaných dokladov a dokumentov je .pdf.
1.19 Ak ponuka obsahuje dôverné informácie, uchádzač ich v ponuke viditeľne označí. 
1.20 Po úspešnom nahraní ponuky do IS EVO je uchádzačovi odoslaný notifikačný e-mail.
1.21 Ponuka uchádzača predložená po uplynutí lehoty na predkladanie ponúk sa elektronicky neotvorí.
1.22 Predložené ponuky sa uchádzačom nevracajú, zostávajú ako súčasť dokumentácie 
o zákazke.
1.23 Uchádzač môže predloženú ponuku vziať späť do uplynutia lehoty na predkladanie ponúk. Následne je možné upraviť ponuku a znova ponuku odoslať. Toto je možné len pred uplynutím lehoty na predkladanie ponúk.
1.24 Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
1.25 Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky, 
t.j. uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov.
1.26 Uchádzačom navrhované ceny za požadovaný predmet zákazky musia byť vyjadrené v € zaokrúhlené podľa matematických pravidiel maximálne na dve desatinné miesta a stanovené podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR 18/1996 Z. z. o cenách. Ceny uvádzané v ponuke nesmú byť viazané na inú menu alebo iný parameter a nesmú byť vyjadrené číslom „0“, t.j. tak, aby každá požadovaná cenová položka mala uvedenú kladnú číselnú hodnotu.
1.27 Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne.
1.28 Skupina dodávateľov nemusí do predloženia ponuky vytvoriť určitú právnu formu, musí však stanoviť zástupcu skupiny, ktorý bude oprávnený konať v mene všetkých členov skupiny dodávateľov a prijímať pokyny v tomto verejnom obstarávaní. Ponuka predložená skupinou dodávateľov musí byť podpísaná takým spôsobom, ktorý bude právne zaväzovať všetkých členov skupiny. Menovanie vedúceho člena skupiny musí byť uskutočnené formou overeného splnomocnenia/splnomocnení, podpísaného/podpísaných oprávnenými osobami jednotlivých členov. Od skupiny dodávateľov sa v prípade prijatia ich ponuky, t.j. zodpovednosti v procese plnenia zmluvy vyžaduje vytvorenie určitej právnej formy, t.j. aby skupina dodávateľov 
z dôvodu riadneho plnenia zmluvy uzatvorila a predložila verejnému obstarávateľovi napr. zmluvu v súlade s platnými predpismi Slovenskej republiky a acquis communautaire (napr. podľa ust. § 829 zák. č. 40/1964 Zb. Občiansky zákonník 
v znení neskorších predpisov, podľa zákona č. 513/1991 Zb. Obchodný zákonník 
v znení neskorších predpisov), ktorá bude zaväzovať všetkých členov skupiny dodávateľov, aby zodpovedali spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky. 
Zábezpeka
Verejný obstarávateľ nevyžaduje zloženie zábezpeky. 
Vysvetľovanie a zmeny výzvy
1.29 Verejný obstarávateľ oznámi vysvetlenie informácií uvedených vo výzve, alebo v inej sprievodnej dokumentácii bezodkladne všetkým známym záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred, prostredníctvom komunikačného rozhrania IS EVO. Verejný obstarávateľ môže oznámiť vysvetlenie k doručeným žiadostiam jedným úkonom v lehote podľa predchádzajúcej vety.
1.30 Verejný obstarávateľ požaduje, aby všetky prípadné vysvetlenia tejto výzvy a informácií v nej uvedených záujemcovia zapracovali do svojich ponúk resp. zohľadnili vo svojich ponukách. Záujemcovia zodpovedajú za pozorné preštudovanie podkladov k tejto zákazke vrátane všetkých jej doplnení, ktoré môžu byť vydané počas lehoty na vysvetľovanie.
Podmienky financovania:
Predmet zákazky sa bude financovať z rozpočtových prostriedkov verejného obstarávateľa. Na predmet zákazky sa neposkytne preddavok ani zálohová platba. Vlastná platba sa bude realizovať formou bezhotovostného platobného styku v € na základe predloženej faktúry. Splatnosť faktúr je podľa splátkového kalendára uvedeného v zmluve.
Podmienky účasti uchádzačov:
1.31 Osobné postavenie podľa § 32 ods. 1 ZVO: 
1.31.1 Uchádzač musí spĺňať podmienku účasti týkajúcu sa osobného postavenia podľa § 32 ods. 1 ZVO, pričom tie preukazuje podľa § 32 ods. 2., ods. 3 a ods. 7 ZVO. 
1.31.2 Verejný obstarávateľ požaduje, aby navrhovaný subdodávateľ[footnoteRef:4] spĺňal podmienky účasti podľa § 32 ods. 1 ZVO a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť. [4:  podľa § 2 ods. 5 písm. e) ZVO je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky alebo koncesie] 

1.31.3 Uchádzač, resp. subdodávateľ môže preukázať splnenie podmienok účasti osobného postavenia platným zápisom do zoznamu hospodárskych subjektov (ďalej len „ZHS“) vedeným Úradom pre verejné obstarávanie v zmysle § 152 ZVO[footnoteRef:5].  [5:  https://www.uvo.gov.sk/udaje-o-hospodarskych-subjektoch-vedene-uradom/zoznam-hospodarskych-subjektov ] 

1.31.4 V tejto súvislosti verejný obstarávateľ upozorňuje uchádzačov, že uvedené sa nevzťahuje na § 32 ods. 7 ZVO (t.j. aj v prípade preukazovania splnenia § 32 ods. 1 ZVO formou zápisu v ZHS, je potrebné predložiť čestné vyhlásenie podľa § 32 ods. 7 ZVO). 
1.31.5 Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovary preukazuje člen skupiny len vo vzťahu k tej časti predmetu zákazky, ktorú má zabezpečiť.
1.32 Technická spôsobilosť alebo odborná spôsobilosť podľa § 34 ods. 1 ZVO: 
1.32.1 Podľa § 34 ods. 1 písm. a) ZVO – zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania (ďalej len „rozhodné obdobie“) s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO. 
Minimálna požadovaná úroveň predmetnej podmienky účasti: 
Uchádzač preukáže odbornú spôsobilosť zoznamom zákaziek zrealizovaných v rozhodnom období, obsahujúcim aspoň: 
1.32.1.1 jednu zákazku, ktorej súčasťou bolo posúdenie bezpečnosti implementácie SAP S/4 HANA alebo niektorých komponentov SAP a zároveň
1.32.1.2 jednu zákazku, ktorej súčasťou bolo penetračné testovanie infraštruktúry a zároveň
1.32.1.3 jednu zákazku, ktorej predmetom bola realizácia Red teamingu.
Uchádzač môže uvedené splniť aj jednou a tou istou zákazkou, ktorej súčasťou boli všetky činnosti uvedené v bodoch 12.2.1.1., 12.2.1.2. a 12.2.1.3.
1.32.2 Podľa § 34 ods. 1 písm. g) ZVO – údajmi o vzdelaní a odbornej praxi alebo o odbornej kvalifikácii osôb určených na plnenie zmluvy.
Minimálna požadovaná úroveň predmetnej podmienky účasti: 
1.32.2.1 Kľúčový expert 1, ktorý disponuje aspoň jedným platným certifikátom: OSCP, eCPPT, OSWE alebo iným ekvivalentným certifikátom, pri ktorom skúška zahŕňala praktické preverenie schopností experta v oblasti penetračného testovania.
1.32.2.2 Kľúčový expert 2, ktorý disponuje aspoň jedným platným certifikátom: OSCP, eCPPT, OSWE alebo iným ekvivalentným certifikátom, pri ktorom skúška zahŕňala praktické preverenie schopností experta v oblasti penetračného testovania.
1.32.3 Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy podľa predchádzajúcej vety musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. f) ZVO; oprávnenie dodávať tovar, poskytovať službu alebo uskutočňovať stavebné práce preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.
Obsah ponuky:
1.33 Verejný obstarávateľ odporúča predložiť ponuku prostredníctvom vyplneného a podpísaného Vzorového formulára ponuky (príloha 3 výzvy). Zo vzorového formulára ponuky vyplývajú obsahové náležitosti ponuky. V rámci ponuky je potrebné predložiť aj vyplnenú zmluvu. 
Kritérium na hodnotenie ponúk:
1.34 Verejný obstarávateľ určil jediné kritérium na hodnotenie ponúk:
Najnižšia celková cena za predmet zákazky v € bez DPH. Uchádzač uvedie svoj návrh na plnenie kritérií na vyhodnotenie ponúk do tabuľky podľa prílohy 4 „Návrh na plnenie kritérií“ výzvy (ďalej len „príloha 4“). 
1.35 Verejný obstarávateľ zostaví poradie uchádzačov na základe jediného kritéria 
na vyhodnotenie ponúk tak, že na prvom mieste sa umiestni uchádzač, ktorého ponuka bude mať najnižšiu celkovú cenu za predmet zákazky v € bez DPH. Ostatní uchádzači sa umiestnia vo vzostupnom poradí podľa hodnoty navrhovanej najnižšej celkovej ceny za predmet zákazky v € bez DPH ich ponúk.
1.36 V prípade rovnosti ponúk bude rozhodujúcim kritériom v určení poradia ponúk uchádzačov nižšia cena za položku P1 s názvom „Fáza A bezpečnostného testovania“ v prílohe 4 výzvy. 
1.37 Uchádzač je povinný určiť celkovú cenu tak, aby v nej boli zahrnuté všetky náklady spojené s plnením predmetu zákazky.
1.38 Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí.
1.39 Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol vo svojej ponuke, písomne požiada 
o vysvetlenie ponuky, a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Komunikácia s uchádzačom sa uskutoční prostredníctvom IS EVO a uchádzač musí doručiť písomné vysvetlenie ponuky do dvoch pracovných dní odo dňa odoslania žiadosti o vysvetlenie, ak verejný obstarávateľ neurčí dlhšiu lehotu. Verejný obstarávateľ vylúči z verejného obstarávania uchádzača, ak nepredložil na základe písomnej žiadosti podľa prvej vety vysvetlenie ponuky alebo dôkazy, ak to bolo potrebné, v určenej lehote. 
1.40 Úspešným uchádzačom sa stane uchádzač, ktorého ponuka sa umiestni na prvom mieste v hodnotení, t.j. ktorého ponuka bude mať najnižšiu celkovú cenu za predmet zákazky v € bez DPH a splní podmienky účasti a požiadavky verejného obstarávateľa na predmet zákazky.
1.41 Verejný obstarávateľ po vyhodnotení ponúk bezodkladne zašle elektronicky prostredníctvom IS EVO informáciu o výsledku vyhodnotenia ponúk všetkým uchádzačom, ktorých ponuky sa vyhodnocovali, vrátane poradia uchádzačov. Úspešnému uchádzačovi bude oznámené, že verejný obstarávateľ jeho ponuku prijíma. Súčasne ostatným neúspešným uchádzačom jednotlivo bude oznámené, že neuspeli, s uvedením dôvodu neprijatia ich ponuky a identifikácie úspešného uchádzača, informácie o charakteristikách a výhodách jeho ponuky.
Elektronická aukcia: 
Verejný obstarávateľ nepoužije elektronickú aukciu. 
Ďalšie informácie:
1.42 Verejný obstarávateľ si vyhradzuje právo komunikovať iba v slovenskom jazyku.
1.43 Ponuka, ďalšie doklady a dokumenty v nej predložené musia byť uchádzačom vyhotovené v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre doklady predložené v českom jazyku. 
1.44 Verejný obstarávateľ si vyhradzuje právo uvedené podmienky zmeniť alebo neprijať ani jednu ponuku z predložených ponúk alebo verejné obstarávanie kedykoľvek zrušiť ak:
a) nebola predložená ani jedna ponuka;
b) ani jedna z predložených ponúk nebude zodpovedať požiadavkám stanoveným vo výzve;
c) zmenili sa okolnosti, za ktorých bolo toto verejné obstarávanie vyhlásené;
d) cenové ponuky uchádzačov budú vyššie ako predpokladaná hodnota zákazky.
1.45 Verejný obstarávateľ upovedomí všetkých uchádzačov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný predmet zákazky.
1.46 Neúspešnosť uchádzača vo verejnom obstarávaní nevytvára nárok na uplatnenie náhrady škody zo strany uchádzača.
1.47 V prípade nejasností alebo potreby objasnenia požiadaviek uvedených vo výzve s prílohami môže elektronickou formou prostredníctvom IS EVO ktorýkoľvek zo záujemcov požiadať o jej vysvetlenie pred uplynutím lehoty na predkladanie ponúk. Verejný obstarávateľ poskytne odpoveď/vysvetlenie bezodkladne elektronicky prostredníctvom IS EVO všetkým záujemcom.
1.48 V použitom postupe verejného obstarávania platia pre ostatné ustanovenia neupravené vo výzve, príslušné ustanovenia ZVO a ostatných relevantných právnych predpisov platných na území Slovenskej republiky.
1.49 Informácia o podmienkach spracúvania osobných údajov dotknutých osôb je zverejnená na webovom sídle verejného obstarávateľa na webovom odkaze uvedenom v poznámke pod čiarou[footnoteRef:6]. [6:  https://www.nbs.sk/sk/ochrana-osobnych-udajov ] 


Schválil
JUDr. Zuzana Jánošová
vedúca, oddelenie centrálneho obstarávania

Prílohy:
Príloha 1 – Opis predmetu zákazky
Príloha 2 – zmluva
Príloha 3 – Vzorový formulár ponuky vrátane príloh
Príloha 4 – Návrh na plnenie kritérií (excel)

